
Kluba informilo de ELF-AREK 
ELF: Esperanto Ligo Filatelista 
AREK: amika rondo de Esperantaĵ-kolektantoj 


Esperanto-filatela konferenco 1981 

ELF-AREK invitas klubajn geamikojn partopereni renkontiĝon en kastelo M Hu- 
bertus”, Valtice, regiono Breĉlav, CSSR de 13-15.3.1981. 

El la programo: 

Interkona vespero kun vizito de kastela vinejo, laborkunsido pri internacia 
kunlaboro kaj propagando de E-kolektado inter neesperantistoj, vizito al kam- 
parana vinkelo en Hlohovec, ekskurso. 

Valtice estas urbeto kun 4mil enloĝantoj kaj situas rekte apud landlimo inter 
Aŭstrio k CSSR. Pliajn detalojn ricevas aliĝantoj. La hotelo havas la internacian 
kategorion B kun steleto. 

Unulita ĉambro kostas 75 Kronoj, dulita 112 kronoj. Eblas manĝi por 50 kronoj 
potage (kpl). Eblas, veni pli frue kaj resti pli longe. 

Oni devas aliĝi ĝis maksimume 31.1,1981 por povi mendi hotellitojn. 

En tiu renkontiĝo partoprenos ankaŭ membroj de E-filatela sekcio ĉe Asocio de 
ĉehaj filatelistoj. 

Bonvolu, kontakti nian amikon Vlada Hasala 
CS-691 42 Valtice 
telefono: 94528 

Velingrad 

En "Bulgara Esperantisto” 10/1979 ni povas legi: 

"Junpionira festivalo en Veiingrad 

En junio pli ol 180 junpioniroj el la tuta lando kolektiĝis en la urbo de Vela- nia 
senmorta popola heroino kaj arda esperantistino, pereinta en la granda kon- 
traŭfaŝisma batalo ... Ili venis kun siaj Esperantaj kantoj kaj versoj . . 

Leginte tiun noton mi ekmemoris pri tio, ke tiu urbo en Bulgario ricevis sian 
nomon Velingrad (urbo de Vela) pro la meritoj de la fama bulgara esperantistino 
Ve!a. Cetere ankaŭ ekzistas bulgara poŝtmarko pri Ve!a. Niaj E-fiiatelistoj do 
nepre atentu tiun fakton, ĉar eĉ la normala loka! poŝtstampo apartenas al 
filatela kolekto pri Esperanto. 


Hungara esperantisto-kosmonaŭto 

Nun ni Epserantistoj finfine povas esti kontentaj ĉar ni havas nian verdan 
kosmonaŭton (astronaŭton). Post Jules Verne, kiu estis simpatianto de Espe- 
ranto, kaj Karlo Ciolkovski, teoretikulo de kosmonaŭtiko k membro de siatempa 
Sovetlanda Esperanto Unio, nun ni filatele povas dokumenti ke tria elstara 
homo en la astronaŭtiko havis rilaton al Esperanto: la hungara kosmonaŭto-es- 
perantisto Farkaŝ. Jam aperis poŝtmarko kaj bloko pri li en Hungario, eble 
ankaŭ en Sovetunio. 

Pri pliaj detaloj ĉirkaŭ Farkaŝ legu ”Budapesta Informilo”. 






Stampo-bukedo 

Nova el Sorokaba/BRA 

La vigla Esperanto Klubo en la brazila Sorokaba denove iniciatis poŝtan memo- 
rigan Esperanto-stampon kiu tekstas: 

”llla ENCONTRO DA JUVENDADE ESPERANTISTA BRASILEIRA DE 23 A 27 DE 
JANEIRO DE 1980, ECT, SOROCABA SP M 

La bildo en la stampo prezentas homon malantau pentagono kun mapo pri 
Brazilo en la mano. 

Ekzistas memoriga koverto kun bildo pri la stampo kaj teksto pri la organizintoj. 

GFR kun IPA-stampo 

”SERVO PER AMIKECO” = tiu slogano aperas esperantlingve en la insigno de 
"International Police Association”. Tiu ĉi insigno nun denove aperis en memo- 
riga poŝta stampo, kiun la federacigermana poŝto uzis en Koblenz okaze de la 
25-jara jubileo kaj kongreso de IPA kun la dato de 12.4.1980. 

Kelkaj ekzempleroj estas en nia stampo-banko. 

La stampistoj bonege laboris k faris tre purajn stampojn. 

La filatelistoj malpli bone agis. Oni ekz. afrankis per nura 5-pfeniga pm, kaj mi 
tre pridubas, ĉu en FRG tio konvenas al iu poŝta tarifo. (En GDR 5 pfenigojn 
kostas presaĵo enlanda.) 

La dua stampo sen pm 

Multaj el inter ni, ankaŭ mi, tre ŝatis duan stampon sen pm sur koverto au 
poŝtkarto por povi pli bone legi kaj prezenti ĝin. Sed, laŭ la nuna "trendo” de 
filatelistoj, tio estas stultaĵo kaj ”filatele farita”. Prefere oni evitu pecojn, kiuj 
havas stampon sen pm, en konkura ekspozicio. 

Esperantostampo, sed ne en katalogo 

Kvankam la hungara filatela gazeto informis, ke ekzistas poŝta Esperantostam- 
po pri la 12a pacmarŝo en Szentes, organizita de esperantistoj, la hungara 
poŝto fuŝis kaj aperigis stampilon sen iu ajn videbla rilato al Esperanto. Jes, 
hungarlingve oni notis pri 12a pacmarŝo, sed tio ja ne sufiĉas. Tial tiu stampo 
bedaŭrinde ne trovos lokon en nia stampo-katalogo. Pri la stampo afable 
informis kaj sendis ĝin nia kluba amiko Stefeno Fekete el Budapest. 

Grenoble 1977 kun tria tipo 

Post la normala kaj kapopieda prezento de la Grenobla E-poŝtstampo (FRA /«) 
jen ĝl triatipe. 

La prikongresa parto de la maŝinstampo estis ankaŭ muntita sur maŝino, kiu 
celis retronullgi la poŝtajojn, kiuj, ĝis tiam, eskapis el la normala poŝtnuligo. La 
kutima ronda datstampo kun horindiko estis anstataŭita per kvadrata ondolinia 
stampilo, kiu, en la mezo, indikas ”38 Grenoble/Centre de Tri” (38 Grenoblo, 
poŝtdispartiga centro = 38 estas poŝta kodcifero de la departmento IsĜre, kies 
ĉefa urbo estas Grenoblo). 

En sufiĉe gravaj francaj urboj la poŝtajoj estas kolektataj surstrate aŭ en kvar- 
talaj poŝtoficejoj. Kie ajn ili estas kolektataj kaj poŝtstampataj, ili ope alvenas en 
departementa dispartiga poŝtcentro kaj, de tie, iras a la adresitoj. Poŝtajoj, kiuj 
estas kolektataj en urbopartoj, kiuj senpere apartenas al tiujdepartmentaj dis- 
partigaj poŝtcentroj estas tie poŝtstampitaj. 

La koverto, kiun mi posedas, estis enpoŝtigita en alia urbo au, almenaŭ, en 
Grenobla poŝta distrikto, kiu ne apartenis senpere al la poŝtdispartiga centro. 
Do, kiam ĝi tie alvenis erare ne poŝtstampita, la pm estis nuligita per tiu 
maŝinstampo. Sed tiu nuliga poŝtstampo povis indiki nek horon nek daton. Tiuj 
datoj de la enpoŝtigo ja ne estis konataj. 

(Similaj stampiloj ekzistas ĉe germana poŝto ”Nachtraglich entvvertet - poste 
nuligita” sed rondaj kaj kun dato k horo de alveno en koncerna poŝtejo. Red.) 

Jen do pri la muteco kaj la historio de la stampo, kiu meritas katalogan subnu- 
meron, 

- Amouroux - 

Kiu konis Butorin? 

En "Bulgara Esperantisto” 12/1979 ni legas nekrologon pri forpaso de dr. V. 
Butorin, kiu mortis fine de oktobro 1979 en Novosibirsk. Esperanton li lernis en 
la fruaj 20aj jaroj en Barnaul. Li agadis kiel propagandanto, kursgvidanto kaj 
aparte kiel filatelisto. Ofte doktoro Butorin prelegis pri filatelo kaj esperanto kaj 
tiel sukcese kontribuis por la disvastigo de Esperanto. 

Ankaŭ ni klinas niaj kapojn antaŭ la hela memoro de nia al ni ne konata 
esperanto-filatelisto Butorin. 

Esperanto-fiiatela agado en Sovetunio 

"Filatelia" (OFICIALA ORGANO DE SOVETUNIAJ FILATELISTOJ) en numero 
1/1980 havas ampleksan artikolon pri E-filatelo verkitan de A.S. Dubin (histori- 
isto). La artikolon akkompanas bukedo da koloraj bildoj pri E-pm kaj E-tutajoj. 

Dubin skribas pri fondito kaj fondiĝo de Esperanto kaj pri E-filatela agado. Li 
mencias la filatelistan sekcion ĉe Moskva internacia esperanto-klubo, fonditan 
1979. Pere de Yvert-katalog-numeroj li prezentas k priskribas E-pm. Li ne 
forgesas la tutaĵojn, ofte multe pli raraj kaj pli valoraj ol la pm. 

Li mencias sciencistojn kaj filozofojn el pasintaj jarcentoj, kiuj revis pri univer- 
sala lingvo kaj pri elstaraj adeptoj de Esperanto. Spacon li ankaŭ dediĉas al la 
poŝtaj E-stampoj. Ni tre sincere kaj kore gratulas la aŭtoron pro la sukcesa 
artikolo, kiu tutcerte alportos fruktojn por ni. 


Stampo pri Koloĉaj (GDR 8) 

Kalman Kalocsay estis hungara medicinisto kaj elstara esperantisto. Sendube 
ni ĉiuj scias pri li. Nun la poŝto de GDR honorigis lin per memoriga portreta 
poŝta stampo okaze de la ”ll-a konferenco de Medicina Fakrondo Esperanto en 
Kulturligo de GDR” (6-8.6.80 en KarJ-Marx-Stadt/GDR). La stampilo funkciis 
5-11.6 en la centra stampejo de la ĉefpoŝtejo. 

La stampo prezentas portreton de Kalocsay kun stetoskopo kaj ĝi tekstas 
germanlingve: ”2. Tagung der Mediziner-Esperantisten” 9010 Karl-Marx-Stadt 
1 . 

La stampo ekzistas en nigra kaj en viola, krome mi trovis en stoko mendita de 
filatela tutaĵklubo de GDR (2500 ekz.!) ĉirkau 70 pecojn kun fuŝdato 11.16.80 
(16a monato . . .) 

Mi klopodas, akiri kelkajn por nia klubo. 

La stampejo ne estis alirebla por la publiko. 

La konferencon partoprenis 50 med-esperantistoj el GDR kaj pluraj gastoj el 
PO, CS kaj HU. Prezidanto de med-fakrondoestas d-ro Giso Brosche, kiu ankaŭ 
iniciatis poŝtan stampon kaj tutaĵojn. 

Koloĉaj-poŝtkarto 

Organiza Komitato de la med-konferenco kun speciala ŝtata permeso aperigis 
okaze de uzado de speciala stampo pri Kalocsay surpreson pri Kaloĉsay sur 
normala pk en nominalo de 10 pfenigoj. 

Teksto: Kalman Kaloĉsay (1891-1976) eminenta hungara 
medicinisto-esperantisto 
Eldonkvanto: 4mil 

2 500 aĉetis la filatela tutaĵklubo de GDR, la aliajn prenis la esperantistoj. 

E-med-konferenca poŝtkarto 

Teksto: Medicina Fakrondo de C.L. Esperanto 

lla KONFERENCO Karl-Marx-Stadt 6-8.6.1980 
Eldonkvanto: ĉ. 1 000 

46 - a GEflMANA INFANVILAG BALONFLIĴGO 

— 20-a NOVJARFLUGO — 

Pri ”mortinta” stampo de Kubo 

Pli fruaj E-stampo-kata!ogoj ankaŭ enhavis lokon por stampo el Kubo. Nia laste 
eldonita de 1978 tamen ĝin eljetis ĉar nin atingis informoj, ke ĝi estus fantazi- 
ajo. Nia kolego Figueredo en Kubo, sendube fakulo pri filatelaj aferoj, sendis al 
redaktoro jenan leteron pri tiu stampo: 

. . . La stampo (verda inko) ”Unua Tago-Esperanto”, el Camagŭey, havas pri- 
vatan originon. Certe ĝi ne estas poŝta stampo, ĉar ne estis aŭtorizate de Kuba 
PTT-ministerio. Faris ĝin du esperantistoj sen ia ajn rilato kun la estinta Club 
Filatelico de la Republica Cuba, la sola filatela organizaĵo ekzistinta tiumo- 
mente en Kubo, kies stampoj havas filatelian valoron. La stampo de Cmagŭey 
estas fantaziajo . . . A -: 

ELF/arek-kunveno: 

La kunveno en kacfro de 65-a Universala kongreso okazis laŭplane la 5-an de 
aŭgusto je la horo 9,30 en salono ”Kalocsay”. 

Ĉeestis pli ol 50 personoj: 

Post salutvortoj de nia prezidanto Paulsson, nia amiko Kosieniak gvidis la 
kunvenon. 

Oni esprimis la laŭdon pri la nuna gvido de la klubo, kaj dankas la redaktoro 
Burmeister por la bona redaktado de nia informilo. 

Hasala invitis al kunveno en Valtiĉe, CS en marto 1981. 

Post unuhora diskutado, komencis viglan interŝanĝadon de diversaj objektoj: 
Esperanto-poŝtmarkoj, E-insignoj, E-stampoj ktp. 

Do kelkaj intencas viziti ankaŭ 66-an UK en Brazilia, oni esprimis deziron ankaŭ 
aranĝi kunvenon dum venonta UK. 


I.P. 


Nova stampo de MALTO (n-ro 2) kontrau du IRK havebla per: 

John Vella Bondin, ”Nova espero”, New Street off Qormi Road, ST. VENERA, MALTA. 
Detalojn pri ĝi en decembra numero. 



Ni salutas novan membron 

Francisco Domenech Torregrossa, Goya 13, MURO DEL ALCOY (Alicante) His- 
panio. 

Li kolektas: poŝtmarkojn, glumarkojn, stampojn, revuojn ktp. 

Ni deziras al li sukceson kaj fruktedonajn kontaktojn. 

Bonvenon en nia amika rondo! 

Viola Bacon (GDR 7) 

La filatela tutaĵklubo de GDR mendis stokon da 2 500 stampitaj Bacon-poŝt- 
kartoj. Kaj jen ni devis konstati, ke la poŝtistoj uzis violan kusenon por stampi 
tiun stokon. 

Ankaŭ la Bacon-stampilo estis en por publiko ne alirebla stampejo de la urba 
ĉefpoŝtejo, 

Cetere oni muntas la stampilon en la kapon de longbastona martelo kaj estas 
verŝajne granda arto, stampi per ĝi. 

Tamen tiu metodo certe jam estas eksmoda aŭ malmoderna, ĉar la stampado ja 
postulas pezan laboro de homo, kaj tutcerte iu maŝino povus apliki la stampojn. 


Pri esperanto-gazetoj (”der esperantist”) 

Keikaj niaj klubaj amikoj kolektas e-gazetojn. lu demandis min pri antaŭmilita 
”der esperantist” kaj mi respondis, ke neniam ekzistis antaumilite tiu gazeto. 
Elstaraj E-fakuloj same opiniis kun mi (el GDR). 

Nun mi tralegis "Germana Esperantisto” kaj en la novembra numero de 1909 
sur 1a paĝo 130 mi trovis notojn pri la afero. 

J. Borel notis, ke en la jaro 1908 la Esperantoklubo Leipzig aperigis novan 
gazeton 'der esperantist 1 ', kaj aldonis, ke delonge li ne vidis ĝin. tio signifas: 
aperis nur kelkaj numeroj, ĉar neniam poste oni ĝin mencias. 



Pri Arnhema Esperanto Domo 

Ni amiko Amouroux sendis fotokopion pri poŝtkarto sendita al s-ino Isbrŭcker 
en la E-Domo de Arnhem. 

La pm estis stampita en alia urbo, pk ricevis alvenstampon (nian E-stampon) kaj 
trian stampon de Gravenhage du tagojn post (22.7.37). La poŝtkarton oni post- 
sendis al la s-ino I. Sur la poŝtkarto troviĝas ankoraŭ kvara stampo, kaj tiu estas 
por ni interesa kaj esplorinda: temas pri verŝajne t.n. poŝtkontora stampo 
dulinia kun la teksto: 

ESPERANTO DOMO ARNHEM 

Tiu stampo havas la saman koloron kiel nia jam konata E-poŝta stampo 

Ni petas nian kluban amikon Dolfa Bartoŝik, klarigi al ni la aferon. Li ja deĵoris 
siatempe, ĝuste en tiuj jaroj, en tiu Esperanto Domo. 

Pri Cordoba 1972 

La 17a argentina Esperanto-Jarkunveno kun 120 delegitoj okazis 1972 en Cor- 
doba. Kunvenejo estis la Komunuma Palaco kaj tie funkciis ankaŭ dum 4 tagoj 
speciala poŝtagentejo kun memoriga Esperanto-stampo. 

OK petis siatempe specialan poŝtmarkon (ankaŭ por Rosario 1973) sed ne 
sukcesis. 

Esperanto-filatela agado en Kubo 

"Filatelia cubana M (organo oficial de la federacion filatelica cubana) en la aprila 
numero de 1980 aperigis 10-paĝan artikolon pri ,T Esperanto y Filatelia T ’ el 
plumo de Hector Juarez Figueredo. La aŭtoro sukcesis prezenti en tre bona 
maniero la temon Esperanto, kaj li skribas pri fondiĝo de Kuba Esperanto 
Asocio, pri antau-historio de Esperanto kaj ĝia evoluo, La dua ĉapitro pritraktas 
la Esperanto-filatelon, Oni trovas notojn k klarigojn pri ĉiuj E-pm kun katalogaj 
(Yvert) numeroj, pri poŝtaj E-stampoj kaj reko-etikedoj. Plie oni trovas notojn 
pri ELF, verda lupeo kaj stampo-katalogo nia. 

Bildoj pri 19 diversaj E-pm, 40-gr-E-pk de Pollando, UTK de PRAGA 1962 kun la 
E-pm, maksimum-karto de svisa E-pm kaj la Galenus-E-tutaĵon el GDR akom- 
panas la artikolon. 

Ni tre sincere kaj kore gratulas la aŭtoron de tiu ĉi artikolo pro la bonega 
prezento de nia afero en filatela gazeto. 

Grandega glumarko-kolekto havebla 

Le plej granda kolekto de Esperanto-glumarkoj estas akirebla. Temas pri deku- 
numil (11 000) diversaj Esperanto-glumarkoj en 10 albumoj. Interresuloj sin 
turnu al Paulsson. Minimuma prezo estas 1 500 germanaj markoj. 


Novaj glumarkoj 

IFER 80 (haveblaj per Radnai) 

Esperanto-jes 
Atomenergio-ne dankon 
Sveda E-kgr1980 
Junulara E-renkontiĝo Tata 
5-a Esperanta Printempo 
Soltau 1980 
IFEF-kongreso 1981 

Nepoŝtaj E-stampoj 

AE SSR, 8a kongreso en Preŝov 1980 

7a E-Feriado en Miedzydroje 

32a IFEF-kongreso 

46a itala E-kgr 

47-a itala E-kgr 

Adres-ŝanĝo 

Nia kluba amiko, sinjoro KURIYAMA, Hitosi en AMAGASAKI-SI, 661 Japan, nun 
loĝas en la strato M Minami-Tukagutityo 7-23-9". Forstreku la antaŭan straton 
Kuriyama Kobata. 

Novaj sta el Hungarlando 

Junufara 

Temas pri HU 73 el Tata, menciita jam en nia informilo n-ro 49. 

Fervojista 

HU 74 venas el Dunakeszi, apudurbo de Budapest. Tie okazis 5an kaj 6an de 
julio la ”16a fervojista esperanto renkonto” en la kadro de la tradicia ”tago de 
fervojistoj”. La renkonto okazis en la M Atila"-kulturcentro. El ”Budapesta In- 
formilo” 4/1980 ni ekscias, ke OK preparis ekspoziciojn pri foto, esperanto kaj 
filatelo. 

6an de julio funkciis en la renkontejo "porokaza poŝtficejo” kun nia stampo 
HU 74. La stampo estas dulingva: esperante kaj hungare. Montras ĝi en terglo- 
bo radiantan E-stelon, insignon de hungara fervojo, iun konstruajon kaj du 
vagonojn. Por konstati du lastajn detalojn necesas havi ege puran stampon pro 
la miniaturega prezento. Uzita estas tiu stampo nur 6an de julio kaj ĝi havas 
diamtron de 35 milimetroj. 

Someruniversitata 

HU 75 venas el la sudorienthungara Gyuala, situanta apud la fiŝoriĉa rivero 
Koros. Tie okazis de la 6a ĝis 12a de julio 1980 la tradicia 'Somera Esperanto 
Universitato” (18a). "Budapesta Informilo’' 5/80 informas, ke okazis prelegoj pri 
komponisto Bela Bartok (de Pechan), pri "aktualaj problemoj de la lingva 
komunikado en la sciencoj” kaj "problemoj de la Danuba-baseno”. Ekskursoj 
kondukis al hungara stepo kaj al rivero Koros. Inter alie la OK ”zorgis pri 
poŝtdeĵoro”. En kiuj tagoj, ne estas konate. Stefano Fekete sendis stampon kun 
la dato de 7.VII.1980 Temas pri sama stampo de pasintaj jaroj. Blazonforma, 
supre la teksto HUNGARIO 1980, sub ĝi malgranda blazono de SEU, sub ĝi 
teksto GYULA, 1980.VII.7., kaj sub tio E-stelo. Maldekstre la teksto SOMERA 
ESPERANTO UNIVERSITATO, dekstre la sama en hungara lingvo. Bedaŭrinde, 
ke la poŝtistoj en Gyula ne kapablas apliki purajn stampojn. 

”Popola Fronio” kun Renn 

Ludvvig Renn estis konata germana verkisto kaj esperantisto. Tion pruvas liaj 
originalaj E-poemoj kaj, ke li estis prezidanto de la ”lnternacia Asocio de 
Revoluciaj Esperanto Verkistoj”. Li partoprenis la hispanan militon kaj estis 
staba ĉefo de la 11a Internacia Brigado. 

Foje aperis en la E-gazeto ”Popola Fronto” faksimilo de propramane skribita 
mesaĝo de Renn, per kiu li sendis salutojn al esperantistoj en la tuta mondo el 
Valencia en la jaro 1937. 

Kiu posedas tiun numeron kaj ĝin au fotokopion de koncerna titola paĝo povas 
sendi al la redaktoro? Bezonate tiu numero estas por sekvontjara ekspozicio. 


Julio Mangada Rosenorn 

Li estis prezidanto de la Hispana Epseranto Asocio ĝis 1937, batalis kiel gene- 
ralo kontraŭ la faŝista Franco, 1939 elmigris al Meksikio kaj kun Lanti k.a. tie 
laboris por Esperanto. 

Mangado-Rosenorn havas grandajn meritojn en la Esperanta literaturo. Kiu 
posedas portreton de li kaj povus ĝin disponigi al la redaktoro? Bezonata ĝi 
estas por eventuafa portreta poŝta E-stampo okaze de ekspozicio. 

ELF-AREK 

Prezidanto: 

ivar Paufsson, S-171 33 Soina, Algatan 3 
Poŝtkonto 51 57 85-4, i. Paulsson, Solna 

Redaktoro: 

Burmeister, DDĥ-9047 Karl-Marx-Stad, W. Firl Str. 30 
Kotizo por 1980: 

15 internaciaj respondkuponoj validaj aŭ 30 svedaj kronoj. 

Sendu al Paulsson. 

Stampobanko: 

Werner Heimlich, D-304 Soltau, Frobelstr. 4 

Aĉetas novajn stampojn kun lautarifa afranko kontraŭ 1 IRK kaj ofertas multajn 
novajn kaj malnovajn stampojn. La profito de la stampobanko servas plene por 
ELF-AREK (UEA-kotizo, preskostoj). 

Danko: 

Ni kore dankas al ĉiuj karaj geamikoj, kiuj kontribuis al tiu ĉi numero: 

E-klubo Sorocaba, Heimlich, Fekete, Bellalta, Brosche, Amouroux, Figueredo, 
Dubin, Kuba Esperanto Asocio, Gimelli, Radnai, v.d. Veen, Bialek. 



La angla filozofo Francis Bacon elfaboris ”skemon de universala lingvo ”. 




